แรงขายทำกำไรฉุด SET ปิดเช้าวูบ 9 จุด มูลค่าซื้อขาย 3 หมื่นลบ.
แรงขายทำกำไรฉุด SET ปิดเช้าวูบ 9 จุด มูลค่าซื้อขาย 3 หมื่นลบ. โดยดัชนีช่วงเช้าปิดที่ระดับ 1,564.62 จุด ลดลง 9.29 จุด หรือ 0.59% มูลค่าการซื้อขาย 3.08 หมื่นล้านบาท
16 ธ.ค. 2562

ผู้สื่อข่าวรายงานว่า ดัชนีช่วงเช้าปิดที่ระดับ 1,564.62 จุด ลดลง 9.29 จุด หรือ 0.59% มูลค่าการซื้อขาย 3.08 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวนในทางลงมากกว่าที่คาดไว้ เนื่องจากมีความกังวลปัจจัยการเมืองสอดแทรกเข้ามา แต่ก็ได้ Sentiment บวกจากเจรจาการค้าระหว่างสหรัฐฯและจีน แต่ก็ตอบรับไปแล้วในระดับหนึ่ง ทำให้เริ่มมี Profit taking หลังจากรีบาวด์ขึ้นไปในช่วง 2 วันที่ผ่านมา
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งบวก-ลบ แนะติดตามความคืบหน้าเจรจาการค้าว่าจะมีการลงนามในข้อตกลงกันได้เมื่อใด ส่วนบ้านเรายังต้องติดตามการประชุมคณะกรรมการนโยบายการเงิน (กนง.) ในสัปดาห์นี้ ซึ่งตลาดฯคาดว่าจะคงอัตราดอกเบี้ย
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯเริ่มทรงตัวในลักษณะซึม ๆ ดัชนีฯแกว่งออกด้านข้าง พร้อมให้แนวรับ 1,560 จุด ส่วนแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่

BAM    มูลค่าการซื้อขาย  5,178.18 ล้านบาท ปิดที่   17.70 บาท  เพิ่มขึ้น 0.20 บาท
BBL    มูลค่าการซื้อขาย  2,761.91 ล้านบาท ปิดที่  154.50 บาท  เพิ่มขึ้น 3.00 บาท
GULF   มูลค่าการซื้อขาย  1,557.04 ล้านบาท ปิดที่  165.50 บาท  ลดลง  6.00 บาท
GPSC   มูลค่าการซื้อขาย  1,268.69 ล้านบาท ปิดที่   83.00 บาท  ลดลง  4.00 บาท
PTT    มูลค่าการซื้อขาย  1,207.57 ล้านบาท ปิดที่   44.00 บาท  ราคาไม่เปลี่ยนแปลง